Характарыстыка вучэбнай дысцыпліны. Дысцыпліна “Асновы літаратурна-рэдактарскай дзейнасці” з’яўляецца пачатковым этапам прафесійнай падрыхтоўкі студэнтаў па спецыяльнасці “Літаратурная работа (па напрамках)” і ўваходзіць у цыкл агульнапрафесійных і спецыяльных дысцыплін. Яе вывучэнне адбываецца з прыцягненнем элементаў камунікатыўнага аналізу і падмацоўваецца функцыянальным падыходам да тэкстаў розных стыляў літаратурнай мовы, што садзейнічае ўсведамленню рэдактарскай дзейнасці як складанай мысленчай працы, заснаванай на творчым пранікненні ў сутнасць аўтарскага арыгінала і ашчадных адносінах да яго.